Ilmajoen seurakunta

Ilmajoen seurakunta on Ilmajoen kunnan alueella toimiva seurakunta, joka kuuluu Suomen evankelis-luterilaisen kirkon Lapuan hiippakunnan Etelä-Pohjanmaan rovastikuntaan. Vuoden 2025 lopussa seurakuntaan kuului 10 303 jäsentä. Seurakunnan kirkkoherra on Rami Niemi.

 Historiaa 
Ilmajoen seurakunnan alue kuului alun alkaen muun suomenkielisen Etelä-Pohjanmaan tavoin suureen Kyrönjoensuun/Pohjankyrön emäseurakuntaan, jonka keskus oli nykyinen Isokyrö. 

Ilmajoen kappeliseurakunta perustettiin vuonna 1516 Kyrön emäseurakunnan yhteyteen. Tuolloin Suomen viimeinen katolinen piispa Arvid Kurki vihki Ilmajoen kappelin Pyhän Annan ja apostoli Jaakobin kunniaksi. Vuonna 1532 Ilmajoesta tuli itsenäinen kirkkopitäjä, jolloin se sai myös oman kirkkoherransa.Rikkinen & Sihvo 1986, s. 55

Ilmajoen emäpitäjän alue käsitti nykyiset Alavuden, Jalasjärven, Kauhajoen, Kurikan, Peräseinäjoen ja Seinäjoen alueet. 1600- ja 1700-kuvulla Ilmajoen asutus tihentyi ydinalueella ja myös Alavus, Kauhajoki ja Jalasjärvi olivat voimakasta uudisasutusaluetta. Vuonna 1638 Ilmolan kappelin paikalle rakennettiin tornillinen pitkäkirkko, jonka yhteyteen nousi vuonna 1693 pohjalaismallinen renessanssitapuli.  

Ilmajoen kirkkopitäjään muodostettiin 1600-luvulla uusia kappeliseurakuntia: Kauhajoki (1627), Kurikka (1672), Alavus (1674) ja Jalasjärvi (1689). Ilmajoen kirkkopitäjä hajaantui lopullisesti kuitenkin vasta 1800-lopulla, jolloin loputkin kappeliseurakkunat muutettiin itsenäisiksi seurakunniksi.

Ilmajoen vanha kirkko purettiin, kun kokkolalaisen Matti Hongan rakentama nykyinen kirkko valmistui vuonna 1765. Ilmajoen ensimmäinen kansakoulu aloitti toimintansa vuonna 1860 kirkkoherra Carl Rudolf Forsmanin toimesta. Tätä ennen opetusta oli jo annettu Ala-Lauroselan talossa.Rikkinen & Sihvo 1986, s. 56 Ilmajoen kunnallishallinto erotettiin seurakunnasta vuonna 1866.

 Seurakunnan jaot 
 Kauhajoki: Sai oman rukoushuonekuntansa vuonna 1624 ja kappeliseurakunnaksi vuonna 1627. Itsenäiseksi seurakunnaksi vuonna 1858.
 Jalasjärvi: Kappeliseurakunnaksi vuonna 1730 ja itsenäiseksi seurakunnaksi vuonna 1858.
 Kurikka: Kappeliseurakunta perustettiin Kylmäjyrän nimellä vuonna 1701 ja se erotettiin omaksi kirkkoherrakunnakseen vuonna 1867. 
 Alavus: Oma saarnahuonekunta perustettiin vuonna 1673, ja siitä tuli Ilmajoen kappeli vuonna 1701. Vuonna 1798 se siirrettiin Kuortaneen alaiseksi kappeliksi. 
 Peräseinäjoki: Kappeliseurakunta perustettiin vuonna 1798 ja itsenäinen kirkkoherrakunta vuonna 1882. 
 Seinäjoki: Kappeliseurakunta perustettiin 1863 ja itsenäinen seurakunta vuonna 1895

 Seurakunnan toimitilat 
 Ilmajoen kirkko, joka on valmistunut vuonna 1766, on järjestyksessään kolmas kirkko Ilmajoella. Suunnittelijana ja rakentajana on toiminut Matti Honka
 seurakuntakeskus, valmistui vuonna 1972, Aulis Jääskeläisen suunnittelemana, purettu
 virastotalo, valmistunut vuonna 1987, Aulis Jääskeläisen suunnittelema
 nuorten tilat ”Wanha”, alun perin pappilaksi rakennettu vanha seurakuntatalo vuodelta 1917
 siunauskappeli, Kauno Kallion piirtämä, valmistunut 1930-luvulla
 Koskenkorvan seurakuntatalo, arkkitehtina Mikael Nordenswan 1953
 Ahonkylän seurakuntakoti
 päiväkerhotalo ”Kirkonkulma”, suunnitellut Minna Mäkelä, valmistunut vuonna 2014
 Kalajaisten leirikeskus, nykyinen päärakennus valmistunut vuonna 1985, majoitusrakennus 2010-luvulla
 vanha päiväkerhokeskus ”Herrala”, valmistunut vuonna 1967 virastotaloksi ja kirkkoherran pappilaksi. Ei enää seurakunnan käytössä.

 Herätysliikkeet 
Ilmajoen seurakunta kuuluu muun Seinäjoen eteläisen ja läntisen alueen tavoin voimakkaaseen ja yhtenäiseen evankelisen herätysliikkeen tukialueeseen.

 Kirkkoherrat 
Seurakunnassa ovat olleet seuraavat kirkkoherrat:

 1532–1562: Petrus Erici 
 1571–1593: Matthias Laurentii Stuthæus tai Stuut
 1598–1629: Henricus Jacobi Strigelius
 1632–1652: Jacobus Pauli Peldanus
 1652–1670: Henricus Jacobi Peldanus 
 1673–1699: Gabriel Jacobi Peldanus
 1699–1617, 1721–1732: Bartholdus Gabriels Vhael
 1723–1734: Anders Mennander
 1735–1750: Gabriel Peldan
 1755–1796: Salomon Hannelius
 1801–1804: Gabriel Alcenius
 1807–1826: Erik Johan Frosterus
 1830–1849: Henrik Reilin
 1852–1882: Karl Rudolf Forsman

 1884-1897: Elias Malakias Rosengren
 1899–1912: Frans Alexander Heikel 
 1906–1908: vt. kirkkoherra Juho Henrik Uoti
 Johannes Ilmanen, nimitettiin 1914, ei ehtinyt astua virkaansa, k. 1915.
 1918–1927: Paavo Virkkunen
 1927–1930: Johannes Lauronen
 1931–1946: Tuure Waldemar Toivio e Mennander 
 1950–1957: Kalervo Korpinen 
 1959–1972: Lauri Mustajoki
 1972–1984: Kauko Hirvonen 
 1984–2012: Juhani Erkkonen
 2012–2018: Kari Mantere 
 2019–2024: Jani Latva-Nikkola
 2025–: Rami Niemi

 Katso myös 
 Ilmajoen helluntaiseurakunta

 Uskonto Etelä-Pohjanmaalla

 Lähteet 


 Viitteet 

 Aiheesta muualla 
 Ilmajoen seurakunnan kotisivut

Luokka:Lapuan hiippakunnan seurakunnat
Luokka:Ilmajoki